Auditor's report — MEGA, period 2016 (audited, opinion: unqualified)
Auditor firm: KPMG
Signing partner: (อรวรรณ ชุณหกิจไพศาล)
Signed: 2017-02-23

รายงานของผู้สอบบัญชีรับอนุญาต

เสนอ ผู้ถือหุ้นบริษัท เมก้า ไลฟ์ไซแอ็นซ์ จำกัด (มหาชน)

ความเห็น

ข้าพเจ้าได้ตรวจสอบงบการเงินรวมและงบการเงินเฉพาะกิจการของบริษัท เมก้า ไลฟ์ไซแอ็นซ์ จำกัด (มหาชน) และบริษัทย่อย (กลุ่มบริษัท) และของเฉพาะบริษัท เมก้า ไลฟ์ไซแอ็นซ์ จำกัด (มหาชน) (บริษัท) ตามลำดับ ซึ่งประกอบด้วยงบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม 2559 งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ และงบกระแสเงินสดรวมและงบกระแสเงินสดเฉพาะกิจการ สำหรับปีสิ้นสุดวันเดียวกัน รวมถึงหมายเหตุซึ่งประกอบด้วยสรุปนโยบายการบัญชีที่สำคัญและเรื่องอื่นๆ

ข้าพเจ้าเห็นว่า งบการเงินรวมและงบการเงินเฉพาะกิจการข้างต้นนี้แสดงฐานะการเงินรวมและฐานะการเงินเฉพาะกิจการของกลุ่มบริษัทและบริษัท ตามลำดับ ณ วันที่ 31 ธันวาคม 2559 ผลการดำเนินงานรวมและผลการดำเนินงานเฉพาะกิจการ และกระแสเงินสดรวมและกระแสเงินสดเฉพาะกิจการ สำหรับปีสิ้นสุดวันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงิน

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มบริษัทและบริษัทตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชีในพระบรมราชูปถัมภ์ ในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบด้านจรรยาบรรณอื่นๆ ซึ่งเป็นไปตามข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่างๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลและเหตุการณ์ที่เน้น

ตามที่ได้เปิดเผยในหมายเหตุประกอบงบการเงินข้อ 4 กลุ่มบริษัทได้ซื้อธุรกิจแห่งหนึ่งเสร็จสิ้นในระหว่างปี 2559 ซึ่งส่งผลให้กลุ่มบริษัทบันทึกค่าความนิยมและสินทรัพย์ไม่มีตัวตนซึ่งเป็นเครื่องหมายการค้าจำนวน 153.6 ล้านบาทและ 343.3 ล้านบาทตามลำดับในงบแสดงฐานะการเงินรวม ณ วันที่ 31 ธันวาคม 2559 มูลค่ายุติธรรมของกิจการที่ซื้อมาและการปันส่วนราคาซื้อเป็นมูลค่าที่ประมาณการและอาจมีการปรับปรุง ทั้งนี้ ข้าพเจ้ามิได้แสดงความเห็นอย่างมีเงื่อนไขในเรื่องนี้

ข้อมูลอื่น

ผู้บริหารเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและงบการเงินเฉพาะกิจการและรายงานของผู้สอบบัญชีที่อยู่ในรายงานนั้น

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่นและข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการ คือ การอ่านข้อมูลอื่นตามที่ระบุข้างต้นเมื่อจัดทำแล้วและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการหรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

ความรับผิดชอบของผู้บริหารและผู้มีหน้าที่ในการกำกับดูแลต่องบการเงินรวมและงบการเงินเฉพาะกิจการ

ผู้บริหารมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ ผู้บริหารรับผิดชอบในการประเมินความสามารถของกลุ่มบริษัทและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่องเว้นแต่ผู้บริหารมีความตั้งใจที่จะเลิกกลุ่มบริษัทและบริษัทหรือหยุดดำเนินงานหรือไม่สามารถดำเนินงานต่อเนื่องต่อไปได้

ผู้มีหน้าที่ในการกำกับดูแลมีหน้าที่ในการสอดส่องดูแลกระบวนการในการจัดทำรายงานทางการเงินของกลุ่มบริษัทและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญเมื่อคาดการณ์ได้อย่างสมเหตุสมผลว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินจากการใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจและการสังเกตและสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาดเนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัทและบริษัท

ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องซึ่งจัดทำขึ้นโดยผู้บริหาร

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหารและจากหลักฐานการสอบบัญชีที่ได้รับ สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าถึงการเปิดเผยที่เกี่ยวข้องในงบการเงินรวมและงบการเงินเฉพาะกิจการ หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มบริษัทและบริษัทต้องหยุดการดำเนินงานต่อเนื่อง

ประเมินการนำเสนอโครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยว่างบการเงินรวมและงบการเงินเฉพาะกิจการแสดงรายการและเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควร

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มบริษัทเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแล และการปฏิบัติงานตรวจสอบกลุ่มบริษัท ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับผู้มีหน้าที่ในการกำกับดูแลเกี่ยวกับขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบการควบคุมภายในซึ่งข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ  ข้าพเจ้าได้อธิบายเรื่องเหล่านี้ในรายงานของผู้สอบบัญชีเว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

(อรวรรณ ชุณหกิจไพศาล)

ผู้สอบบัญชีรับอนุญาต

เลขทะเบียน  6105

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

23 กุมภาพันธ์ 2560

| การซื้อธุรกิจ | การซื้อธุรกิจ |

| อ้างถึงหมายเหตุประกอบงบการเงินข้อ 4 | อ้างถึงหมายเหตุประกอบงบการเงินข้อ 4 |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

| ในระหว่างปี 2559 กลุ่มบริษัทได้การซื้อธุรกิจแห่งหนึ่งในประเทศมาเลเซียเสร็จสิ้น ซึ่งส่งผลให้กลุ่มบริษัทบันทึกค่าความนิยมและสินทรัพย์ไม่มีตัวตนซึ่งเป็นเครื่องหมายการค้าจำนวน 153.6 ล้านบาทและ 343.3 ล้านบาทตามลำดับในงบแสดงฐานะการเงินรวม ณ วันที่ 31 ธันวาคม 2559  การบันทึกบัญชีตามวิธีซื้อสำหรับการรวมธุรกิจมีความซับซ้อนและต้องใช้ดุลยพินิจเข้ามาเกี่ยวข้อง ในการประเมินมูลค่ายุติธรรมของสินทรัพย์ที่ได้มาและหนี้สินที่รับมา รวมถึงสิ่งตอบแทนในการซื้อโดยผลแตกต่างจะถูกบันทึกเป็นค่าความนิยม  การบัญชีสำหรับการรวมธุรกิจมีสาระสำคัญ เกี่ยวข้องกับการใช้ดุลยพินิจที่สำคัญและมีความซับซ้อนในการประเมินมูลค่ายุติธรรมของสินทรัพย์ที่ได้มาและหนี้สินที่รับมา ข้าพเจ้าจึงเห็นว่าเป็นเรื่องสำคัญในการตรวจสอบ | วิธีการตรวจสอบของข้าพเจ้ารวมถึง  อ่านสัญญาซื้อขายธุรกิจ และรายงานการวิเคราะห์การรวมธุรกิจซึ่งจัดทำโดยกลุ่มบริษัทเพื่อทำความเข้าใจถึงข้อกำหนดและเงื่อนไขที่สำคัญ   ประเมินความเหมาะสมในการระบุสินทรัพย์ที่ได้มาและหนี้สินที่รับมาทั้งหมดรวมถึงสิ่งตอบแทนในการซื้อซึ่งจัดทำโดยกลุ่มบริษัท  ประเมินความเหมาะสมของข้อสมมติและวิธีการวัดมูลค่าที่ใช้ในการประเมินมูลค่า  ใช้ผลงานของผู้เชี่ยวชาญด้านการประเมินมูลค่าของสำนักงานข้าพเจ้า ในการประเมินความเหมาะสมของค่าตัวแปรทางการเงินที่เป็นตัวกำหนดอัตราคิดลด การระบุสินทรัพย์ไม่มีตัวตน วิธีการประเมินมูลค่า และความถูกต้องในการคำนวณทางคณิตศาสตร์  พิจารณาความเพียงพอของการเปิดเผยข้อมูลตามมาตรฐานการรายงานทางการเงิน |



| มูลค่าที่จะได้รับคืนของลูกหนี้ | มูลค่าที่จะได้รับคืนของลูกหนี้ |

| อ้างอิงถึงหมายเหตุประกอบงบการเงินข้อ 8 | อ้างอิงถึงหมายเหตุประกอบงบการเงินข้อ 8 |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

| กลุ่มบริษัทและบริษัทมีกลยุทธ์ในการทำการตลาดและขายสินค้าไปทั่วโลกผ่านผู้จัดจำหน่ายและบริษัทย่อยทางอ้อม กลุ่มบริษัทและบริษัทจะรับรู้รายได้จากการขายก็ต่อเมื่อผู้จัดจำหน่ายและผู้นำเข้าในท้องถิ่นเหล่านั้นขายสินค้าไปยังลูกค้าซึ่งเป็นบุคคลภายนอก รวมทั้งกลุ่มบริษัทและบริษัทพิจารณาให้ความช่วยเหลือด้วยการให้ระยะเวลาการให้สินเชื่อที่ยาวแก่ผู้จัดจำหน่ายและผู้นำเข้าท้องถิ่น ทั้งนี้อายุของลูกหนี้การค้าเริ่มนับตั้งแต่วันที่กลุ่มบริษัทและบริษัทได้ส่งสินค้าและออกใบแจ้งหนี้แก่ผู้จัดจำหน่ายและผู้นำเข้าท้องถิ่นทำให้เกิดความแตกต่างระหว่างระยะเวลาในการเริ่มนับอายุลูกหนี้การค้าและเวลาที่รับรู้รายได้ อันเป็นเหตุให้ยอดลูกหนี้การค้าในช่วงที่ยังไม่ถึงกำหนดชำระมีจำนวนเงินมาก  ยอดของลูกหนี้การค้าดังกล่าวมีสาระสำคัญและต้องใช้ดุลยพินิจในการประมาณการมูลค่าที่จะได้รับคืนของลูกหนี้ ข้าพเจ้าจึงเห็นว่าเป็นเรื่องสำคัญในการตรวจสอบ | วิธีการตรวจสอบของข้าพเจ้ารวมถึง  สอบถามผู้บริหารและสุ่มทดสอบกับเอกสารที่เกี่ยวข้องเพื่อทำความเข้าใจระบบขายและการให้เครดิตลูกหนี้ รวมถึงกระบวนการควบคุมดูแลในการรับชำระเงินและพิจารณาตั้งค่าเผื่อหนี้สงสัยจะสูญ   สอบถามผู้บริหารเกี่ยวกับเหตุการณ์หรือสถานการณ์ที่ผิดปกติของลูกหนี้ ซึ่งอาจส่งผลกระทบต่อมูลค่าที่จะได้รับคืนของลูกหนี้ตลอดจนแผนการชำระเงินและทดสอบการคำนวณ  ทดสอบและวิเคราะห์รายงานการวิเคราะห์อายุของลูกหนี้การค้า โดยมีการสุ่มทดสอบรายละเอียดของลูกหนี้การค้ากับเอกสารที่เกี่ยวข้องตลอดจนเอกสารรับชำระเงินภายหลังวันที่ในงบการเงิน ประกอบกับการพิจารณาข้อมูลทางการเงินของลูกหนี้ดังกล่าวและการสอบถามผู้บริหาร  วิเคราะห์การเคลื่อนไหวของยอดลูกหนี้ และพิจารณาการเปลี่ยนแปลงของเงื่อนไขการชำระหนี้ที่มีนัยสำคัญหรือผิดไปจากปกติ |



| การบันทึกบัญชีสำหรับสินค้าที่จัดเก็บที่ผู้จัดจำหน่ายในต่างประเทศ | การบันทึกบัญชีสำหรับสินค้าที่จัดเก็บที่ผู้จัดจำหน่ายในต่างประเทศ |

| อ้างอิงถึงหมายเหตุประกอบงบการเงินข้อ 8 และ 10 | อ้างอิงถึงหมายเหตุประกอบงบการเงินข้อ 8 และ 10 |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

| รายการขายส่วนใหญ่ของกลุ่มบริษัทและบริษัทในตลาดต่างประเทศเป็นการขายสินค้าผ่านผู้จัดจำหน่ายอิสระ ในหลายกรณี กลุ่มบริษัทและบริษัทมีการทำสัญญาการจัดจำหน่ายซึ่งบ่งชี้ว่ากลุ่มบริษัทและบริษัทยังคงเกี่ยวข้องในการบริหารสินค้าที่ขายให้กับผู้จัดจำหน่ายดังกล่าว   ความเสี่ยงและผลตอบแทนในสินค้าจะโอนไปให้กับลูกค้าซึ่งเป็นบุคคลภายนอกเมื่อลูกค้าได้รับสินค้า ดังนั้น กลุ่มบริษัทและบริษัทจะรับรู้รายได้จากการขายก็ต่อเมื่อผู้จัดจำหน่ายได้ขายสินค้าให้กับลูกค้าซึ่งเป็นบุคคลภายนอกแล้ว  วิธีการบันทึกบัญชีของกลุ่มบริษัทและบริษัทสำหรับรายการขายสินค้าดังกล่าวคือกลุ่มบริษัทและบริษัทบันทึกรายการขายเมื่อกลุ่มบริษัทและบริษัทส่งออกสินค้าไปยังผู้จัดจำหน่ายดังกล่าว และกลับรายการขายในส่วนที่ผู้จัดจำหน่ายยังไม่ได้ขายสินค้าให้กับลูกค้าซึ่งเป็นบุคคลภายนอก ณ วันสิ้นปี โดยใช้ข้อมูลสินค้าคงเหลือสิ้นปีซึ่งเก็บอยู่ที่ผู้จัดจำหน่าย ที่ได้มาจากการตรวจนับสินค้า ณ วันสิ้นปีเป็นเกณฑ์ในการกลับรายการ  ยอดของสินค้าคงเหลือดังกล่าวมีสาระสำคัญ โดยการคำนวณต้องใช้ข้อมูลสินค้าคงเหลือที่จัดเก็บที่ผู้จัดจำหน่ายหลายรายซึ่งประกอบกิจการอยู่ในต่างประเทศและฐานข้อมูลขนาดใหญ่ ข้าพเจ้าจึงเห็นว่าเป็นเรื่องสำคัญในการตรวจสอบ | วิธีการตรวจสอบของข้าพเจ้ารวมถึง  ทำความเข้าใจในกระบวนการของกลุ่มบริษัทและบริษัทในการรวบรวมข้อมูลและบันทึกบัญชีสินค้าคงเหลือที่จัดเก็บที่ผู้จัดจำหน่ายในต่างประเทศ   ทดสอบการออกแบบและการนำมาปฏิบัติของระบบการควบคุมภายใน รวมถึงการสุ่มทดสอบการควบคุมภายใน   ทดสอบความมีตัวตนของสินค้าคงเหลือที่อยู่ที่ผู้จัดจำหน่ายในต่างประเทศโดยสุ่มเข้าร่วมสังเกตการณ์ตรวจนับสินค้าที่จัดเก็บอยู่ที่ผู้จัดจำหน่ายในบางประเทศหรือได้รับหนังสือยืนยันยอดสินค้าคงเหลือ ณ วันสิ้นปี  ให้ผู้เชี่ยวชาญทางด้านระบบสารสนเทศของสำนักงานข้าพเจ้าทำการทดสอบการโอนถ่ายข้อมูลระหว่างระบบบัญชีของกลุ่มบริษัทและบริษัทกับรายงานการขายผ่านผู้จัดจำหน่าย   ทดสอบการกลับรายการและการบันทึกสินค้าคงเหลือ ณ วันสิ้นปี โดยสุ่มทดสอบกับเอกสารที่เกี่ยวข้องและทดสอบการคำนวณ วิเคราะห์เปรียบเทียบอัตรากำไรขั้นต้นและแนวโน้มของยอดขายที่ถูกกลับรายการ |